pythainlp/thai-wiki-dataset-v3 huggingface dataset:
กลุ่ม 77

กลุ่ม 77 (Group of 77) ที่สหประชาชาติ เป็นแนวร่วม (coalition) ประเทศกำลังพัฒนาอย่างหลวม ๆ ซึ่งออกแบบเพื่อส่งเสริมผลประโยชน์ทางเศรษฐกิจร่วมกัน และเสริมสมรรถภาพการเจรจาร่วมในสหประชาชาติ องค์การนี้มีสมาชิกก่อตั้ง 77 ประเทศ แต่ในเดือนพฤศจิกายน 2556 องค์การมีสมาชิกเพิ่มเป็น 134 ประเทศ ในปี 2559 ประเทศไทยเป็นประธาน
กลุ่มนี้ก่อตั้งเมื่อวันที่ 15 มิถุนายน 2507 โดย "ปฏิญญาร่วมเจ็ดสิบเจ็ดประเทศ" ซึ่งออกที่การประชุมสหประชาชาติว่าด้วยการค้าและพัฒนา (UNCTAD) มีการประชุมใหญ่ครั้งแรกในกรุงแอลเจียร์ ประเทศแอลจีเรีย ในปี 2510 ซึ่งมีการรับกฎบัตรแอลเจียร์และเริ่มพื้นฐานสำหรับโครงสร้างสถาบันถาวร มีกฎบัตรกลุ่ม 77 ในกรุงโรม (องค์การอาหารและการเกษตรแห่งสหประชาชาติ) เวียนนา (องค์การพัฒนาอุตสาหกรรมสหประชาชาติ) ปารีส (ยูเนสโก) ไนโรบี (โครงการสิ่งแวดล้อมแห่งสหประชาชาติ) และกลุ่ม 24 ในกรุงวอชิงตัน ดี.ซี. (กองทุนการเงินระหว่างประเทศและธนาคารโลก)
== สมาชิก ==

===สมาชิกก่อตั้งในปัจจุบัน===
{|width="100%" border="0" cellspacing="0" cellpadding="0" style="bakground:transparent"
|-
|width="33%" valign="top"|
 (1981–1982, 1994, 2009, 2012)
 (2011)
 (1990)
 (1992)
 (กินชาซา)
  (บราซาวีล)
 (1996)
 (1972–1973, 1984–1985)
 (1991)
|width="33%" valign="top"|
 (1987)
 (1970–1971, 1979–1980)
 (1998)
 (1973–1974, 2001)
 (1977–1978, 2005)
 (1975–1976)
 (1989)
 (2003)
|width="33%" valign="top"|
 (2000)
 (1976–1977, 1992, 2007)
 (1971–1972)
 (1995)
 (2009)
 (1997)
 (2016)
 (1978–1979, 1988)
 (1980–1981, 2002)
 (2010)
|}
===สมาชิกเพิ่มเติม===
{|width="100%" border="0" cellspacing="0" cellpadding="0" style="bakground:transparent"
|-
|width="33%" valign="top"|
 (2008)
 (1982–1983)
|width="33%" valign="top"|
 (1999)
 ไมโครนีเซีย
|width="33%" valign="top"|
 (2006)
|}
== แหล่งข้อมูลอื่น ==
Group of 77 official website 
สหประชาชาติ
หญ้าเจ้าชู้

หญ้าเจ้าชู้  เป็นไม้ล้มลุกชนิดหนึ่งในวงศ์หญ้า มีหัวและเหง้าแผ่กระจายตามหน้าดิน ดอกเป็นช่อ รูปกลมเรียวคล้ายเมล็ดข้าว มีหนามแหลม สามารถปักติดเสื้อผ้าและผิวหนัง แกะออกจากเสื้อผ้ายากมาก จึงถูกเรียกชื่อว่า หญ้าเจ้าชู้
== ชื่อเรียกอื่น ==
หญ้าเจ้าชู้มีชื่อเรียกที่ต่างกันในแต่ละท้องถิ่น ดังนี้
ภาคเหนือ – หญ้ากร่อน หญ้ากระเตรย หญ้าก่อน
ภาคใต้ – หญ้าขี้ครอก หญ้าขี้เตรย
ภาคกลาง – หญ้านกคุ่ม
จังหวัดตราด – หญ้าน้ำลึก
ภาคอีสาน – หญ้าหน่อง
== ลักษณะทางพฤกษศาสตร์ ==


หญ้าเจ้าชู้เป็นไม้ล้มลุกจำพวกหญ้า อายุหลายปี ลำต้นทอดนอนไปตามพื้นดินได้ไกล ตามลำต้นมีกาบใบแก่หุ้มอยู่ ลำต้นตั้งตรง สูง 15–25 เซนติเมตร ไม่ค่อยแตกแขนง ใบมักจะมีมากที่โคนต้น กาบใบยาว 1–3 เซนติเมตร กาบอันสุดท้ายยาวถึง 6 เซนติเมตร หุ้มรอบลำต้น มีลายตามยาว บางทีมีสีม่วง มีขนยาวนุ่มประปรายที่รอยต่อระหว่างกาบใบและตัวใบ ตามขอบใบตรงด้านในมีขนหนาแน่น ตัวใบ กว้าง 3–5 มิลลิเมตร ยาว 2–8 เซนติเมตร ใบบนสุดลดรูปลงเหลือขนาดเล็กมาก ขอบใบสากคาย ขอบจัก แหลมห่าง ๆ บริเวณโคนใบเป็นตุ่ม ๆ และมีขน เนื้อใบบาง เป็นมัน
หญ้าเจ้าชู้ออกดอกที่ยอดเป็นช่อกระจาย ยาว 3–6 เซนติเมตร แข็ง ตั้งตรง สีม่วงแกมแดง ช่อดอกย่อยติดกันเป็นกระจุกที่ปลายแขนงช่อ กระจุกละ 3 ช่อ แต่มีเพียงดอกเดียวเท่านั้นที่เป็นดอกสมบูรณ์เพศ และไม่มีก้านดอก โคนดอกมีเซลล์แข็ง ๆ ส่วนอีกสองดอกเป็นดอกเพศผู้ มีก้านดอก ยาวประมาณ 5 มิลลิเมตร มีขน ช่อดอกย่อยที่ ไม่มีก้าน ยาว 3–4 มิลลิเมตร กาบช่อดอกย่อยอันล่างรูปใบหอก หลังแบน มีเส้น 2 เส้น ปลายแยกเป็น 2 ยอดแหลม ตามขอบใกล้ปลายมีขนสาก กาบช่อดอกย่อยอันบน ยาว 2.5–3.5 มิลลิเมตร ลักษณะคล้ายท้องเรือ กาบล่างของดอก (sterile lemma) ยาว 2.5–3 มิลลิเมตร รูปใบหอก ปลายแหลม บางใส ขอบมีขน ส่วนกาบล่างอีกอันหนึ่ง (fertile lemma) ยาว 2.5–3 มิลลิเมตร บางใส แคบ ปลายมีหนามแหลม ยาวประมาณ 5 มิลลิเมตร กาบบนของดอก บางใส ปลายแหลม ยาว 1.6 มิลลิเมตร อับเรณูยาวประมาณ 1 มิลลิเมตร สีส้ม ปลายเกสรเพศเมียมี 2 อัน เห็นเด่นซัดยื่นออกมาจากกลางช่อดอกย่อย ยาว 1–1.5 มิลลิเมตร มีขนยาวละเอียดเป็นมัน เป็นพู่คล้ายขนนก
== สรรพคุณทางสมุนไพร ==
ส่วนต่าง ๆ ของหญ้าเจ้าชู้มีสรรพคุณทางสมุนไพรดังต่อไปนี้
ราก : แก้ท้องเสีย
ต้น : เป็นยาขับปัสสาวะและถอนพิษบางชนิด
เถ้า : แก้ปวดข้อ
เมล็ด : ใช้ขับพยาธิตัวกลม
สมัยก่อน เวลาสตรีมีอาการไข้ทับระดู หรือเกิดอาการไข้ขณะมีประจำเดือน จะอันตรายมาก อาจถึงชีวิตได้ ซึ่งหมอยาแผนไทยในยุคสมัยนั้นมีวิธีรักษาหรือแก้อาการไข้ทับระดูของสตรีได้ โดยให้เอาหญ้าเจ้าชู้แบบสดทั้งต้นรวมราก หรือแบบแห้งมัดเป็นกำประมาณ 1 กำมือใหญ่ ๆ แล้วผูกเป็น 3 เปลาะ ใส่น้ำให้ท่วมยาต้มให้เดือด ดื่มครั้งละ 1 แก้ว 3 เวลา เช้า กลางวัน เย็น ก่อนหรือหลังอาหารก็ได้ จะช่วยให้อาการไข้ทับระดูหายได้
นอกจากจะช่วยแก้ไข้ทับระดูแล้ว หญ้าเจ้าชู้แบบสดกะจำนวนตามต้องการ ต้มกับน้ำจนเดือดแล้วดื่มแบบจิบต่างน้ำชาทั้งวัน ยังช่วยเป็นยาล้างไต ทำให้ไตดี ช่วยป้องกันการเป็นนิ่ว และ ขับนิ่วได้อีกด้วย สามารถต้มดื่มได้เรื่อย ๆ ไม่มีอันตรายอะไร
== การกระจายพันธุ์ ==
หญ้าเจ้าชู้กระจายพันธุ์ด้วยเมล็ด ซึ่งสามารถแพร่กระจายไปได้ โดยมี ลม น้ำ คน และสัตว์เป็นเครื่องช่วยทำให้กระจายไปได้ไกล ๆ และรวดเร็วเช่น เมล็ดวัชพืช อาจจะติดไปกับเสื้อผ้าซึ้งช่วยในการแพร่พันธุ์ไปได้ในระยะไกล ๆ
== อ้างอิง ==
== แหล่งข้อมูลอื่น ==
หญ้า
เหยียบนรกสุญญากาศ

เหยียบนรกสุญญากาศ (The Martian) เป็นนวนิยายแนววิทยาศาสตร์ เขียนโดยแอนดี เวียร์ มีเนื้อหาเกี่ยวกับนักบินอวกาศ ผู้พบว่าตัวเองถูกทิ้งให้โดดเดี่ยวอยู่บนดาวอังคารหลังภารกิจล้มเหลว และเขาจะต้องหาทางเอาตัวรอดกลับไปยังโลกให้ได้
เหยียบนรกสุญญากาศ เป็นนวนิยายเรื่องแรกของเวียร์ เขียนขึ้นในช่วงปี 2009 หลังถูกปฏิเสธจากสำนักพิมพ์หลายแห่ง เวียร์ตัดสินใจออกผลงานในรูปแบบหนังสืออิเล็กทรอนิกส์ หลังได้รับความนิยมในเว็บไซต์แอมะซอน.คอม สำนักพิมพ์คราวน์ได้ซื้อลิขสิทธิ์และจัดพิมพ์ใหม่ในปี 2014 สำหรับภาษาไทย นวนิยายเรื่องนี้แปลโดยยุทธวีร์ ยุทธวงศ์ชัย ตีพิมพ์โดยน้ำพุสำนักพิมพ์ในเดือนสิงหาคม 2015
ต่อมานวนิยายเรื่องนี้ได้ถูกนำไปสร้างเป็นภาพยนตร์ เดอะ มาร์เชียน กู้ตาย 140 ล้านไมล์ กำกับโดยริดลีย์ สก็อตต์ และนำแสดงโดยแม็ตต์ เดม่อน
ในปี 2015 เหยียบนรกสุญญากาศ ฉบับภาษาญี่ปุ่นได้รับรางวัลเซอุน (Seiun Award) ในสาขาเรื่องแปลขนาดยาวยอดเยี่ยม
== อ้างอิง ==
วรรณกรรมในปี พ.ศ. 2554
บันเทิงคดีแนววิทยาศาสตร์
วรรณกรรมที่สร้างเป็นภาพยนตร์
ธิสเซ่นครุปป์

ธิสเซ่นครุปป์ (ThyssenKrupp) เป็นกลุ่มบริษัทข้ามชาติสัญชาติเยอรมัน มีฐานอยู่ในเมืองดืสบูร์กและเอสเชินในประเทศเยอรมนี เป็นหนึ่งในบริษัทที่ใหญ่ที่สุดของยุโรป มีบริษัทในเครือกว่า 670 แห่งทั่วโลกและเป็นหนึ่งในผู้ผลิตเหล็กรายใหญ่ที่สุดของโลก ผลิตสินค้าหลายประเภท อาทิ ชิ้นส่วนและระบบของอุตสาหกรรมยานยนต์, ลิฟต์, บันไดเลื่อน, บริการด้านอุตสาหกรรม  บริษัทจัดตั้งขึ้นในปี ค.ศ. 1999 จากการควบรวมระหว่างบริษัท ธิสเซ่น เอจี (ก่อตั้ง ค.ศ. 1891) กับบริษัท ครุปป์ (ก่อตั้ง ค.ศ. 1811)
ระบบลิฟต์ของธิสเซ่นครุปป์มีฐานการผลิตอยู่ในสเปน ซึ่งทำรายได้กว่า 1.6 พันล้านยูโร และสินค้าเหล็กกล้าไร้สนิมมีฐานการผลิตอยู่ในอิตาลี ซึ่งทำรายได้กว่า 2.3 พันล้านยูโร รายได้จากสองประเทศนี้คิดเป็นร้อยละ 9 ของรายได้รวม
== อ้างอิง ==
==แหล่งข้อมูลอื่น==
ThyssenKrupp System Engineering
Bilstein (international)
บริษัทของเยอรมนี
บริษัทที่ก่อตั้งในปี พ.ศ. 2543
ตราสินค้าเยอรมัน
ประธานคณะเสนาธิการร่วม

ประธานคณะเสนาธิการร่วม (อังกฤษ: Chairman of the Joint Chiefs of Staff) เป็นผู้นำของคณะเสนาธิการร่วมสหรัฐ และถือเป็นตำแหน่งระดับสูงสุดสำหรับนายทหารในกองทัพสหรัฐ และเป็นหัวหน้าที่ปรึกษาฝ่ายทหารของประธานาธิบดี, สภาความมั่นคงแห่งชาติ, สภาความมั่นคงแห่งมาตุภูมิ และรัฐมนตรีว่าการกระทรวงกลาโหม
แม้ว่าประธานคณะเสนาธิการร่วมได้รับการนับถือเป็นตำแหน่งสูงสุดของนายทหารสัญญาบัตรทั้งปวง แต่ก็ถูกจำกัดไม่ให้มีอำนาจบังคับบัญชากองทัพ ซึ่งกฎหมายกำหนดให้เป็นอำนาจของประธานาธิบดีและรัฐมนตรีว่าการกระทรวงกลาโหม อันเป็นผู้บังคับบัญชาโดยตรงของหน่วยบัญชาการรบรวม (CCMD) อย่างไรก็ตาม ประธานคณะเสนาธิการร่วมอาจช่วยชี้แนะสองบุคคลดังกล่าวในการทำหน้าที่บังคับบัญชากองทัพ
ประธานคณะเสนาธิการร่วมจะแต่งตั้งนายทหารยศพลโทหนึ่งท่านเข้าดำรงตำแหน่ง ผู้อำนวยการส่วนเสนาธิการร่วม (Director of the Joint Staff) ซึ่งจะรับผิดชอบการจัดประชุมร่วมนายทหารเสนาธิการของทุกเหล่าทัพ และให้คำแนะนำต่อประธานคณะเสนาธิการร่วมในการปฏิบัติหน้าที่อย่างครบถ้วนต่อประธานาธิบดีและรัฐมนตรีว่าการกระทรวงกลาโหม ตลอดจนทำหน้าที่เป็นตัวกลางในการรับส่งข่าวสารกับบรรดาผู้บัญชาการหน่วยรบ
ประธานคณะเสนาธิการร่วมคนปัจจุบันคือ พลเอกมาร์ก เอ. มิลลีย์ จากกองทัพบกสหรัฐ
==รายนามประธานคณะเสนาธิการร่วม==
==อ้างอิง==
ประธานคณะเสนาธิการร่วม
คณะเสนาธิการร่วม
ตงฟางหง

ตงฟางหง (; "บูรพาแดง") เป็นเพลงที่แต่งขึ้นเพื่อยกย่องสรรเสริญแด่ประธานาธิบดี เหมา เจ๋อตง และพรรคคอมมิวนิสต์จีน ในยุคต่อต้านสงครามญี่ปุ่น เพลงนี้ใช้เป็นเพลงชาติโดยพฤตินัยของสาธารณรัฐประชาชนจีนในช่วงการปฏิวัติวัฒนธรรม ในคริสต์ทศวรรษที่ 1960 หลี โหย่วหยวน และ กง มู่ ประพันธ์คำร้อง โดยนำทำนองมาจาก "ไป๋หม่าเตี้ยว" (白马调; "เพลงม้าขาว") ซึ่งเป็นเพลงพื้นเมืองของมณฑลฉ่านซี
ตงฟงหง ในเวอร์ชันปัจจุบัน แบ่งเป็น 3 ท่อน เผยแพร่อย่างเป็นทางการในหนังสือพิมพ์ปลดแอกประชาชน เมื่อ พ.ศ. 2537 เพลงนี้ใช้ประกอบนาฏละครอิงประวัติศาสตร์ในชื่อเดียวกัน ที่จัดแสดงเมื่อวันที่ 2 ตุลาคม พ.ศ. 2507 ณ มหาศาลาประชาคม ปักกิ่ง และจัดทำเป็นภาพยนตร์ฉายเมื่อ พ.ศ. 2508
นอกจากนี้ เพลงนี้ยังใช้ในอานัติสัญญาณเปิดสถานีของสถานีวิทยุกระจายเสียงประชาชนกลางแห่งประเทศจีน และสถานีวิทยุประชาชนแห่งซินเจียง
คำว่า บูรพาแดง (The East is red) มีความหมายถึงการที่ซีกโลกตะวันออกในยุคสงครามเย็นนั้นปกครองด้วยระบอบสังคมนิยมคอมมิวนิสต์ คำลำลองที่ใช้เรียกขานค่ายคอมมิวนิสต์ในยุคนั้นคือ "แดง" (เช่น คำว่า จีนแดง, โสมแดง, ภัยแดง) อันเป็นการสื่อตรงกันข้ามกับซีกโลกตะวันตกที่ลัทธิทุนนิยมประชาธิปไตยปกครองนั่นเอง
== เนื้อร้อง ==
== อ้างอิง ==
== แหล่งข้อมูลอื่น ==
Morning Sun
เพลงจีน
เพลงภาษาจีน
การปฏิวัติทางวัฒนธรรม
ปรากฏการณ์ขี้ปลาวาฬ

ปรากฏการณ์ขี้ปลาวาฬ&nbsp;(red tide) คือชื่อสามัญของปรากฏการณ์สาหร่ายสะพรั่ง (algal bloom)&nbsp;หรือ การรวมตัวขนาดใหญ่ของจุลชีพในทะเล เกิดขึ้นจากไดโนแฟลกเจลเลตไม่กี่ชนิด ที่มีการสะพรั่งสีแดงหรือน้ำตาล&nbsp;ปรากฏการณ์ขี้ปลาวาฬ คือ เหตุการณ์ซึ่งสาหร่ายที่อาศัยอยู่ในน้ำกร่อย น้ำเค็ม หรือ น้ำจืด มีการสะสมอย่างรวดเร็วในห้วงน้ำ&nbsp;ส่งผลให้เกิดสีบนผิวน้ำ ปกติแล้วจะพบได้ตามชายหาด ในทุก ๆ ปีปรากฏการณ์นี้ยังฆ่าแมนนาทีจำนวนมาก&nbsp;
สาหร่ายเหล่านี้ ซึ่งมีอีกชื่อนึงว่าแพลงก์ตอนพืช&nbsp;ซึ่งเป็นโพรทิสต์เซลล์เดียว เป็นสิ่งมีชีวิตที่มีลักษณะคล้ายพืช และสามารถก่อให้เกิดรอยแต้มขุ่นที่สามารถสังเกตได้ใกล้ผิวน้ำ ในขณะเดียวกันนั้น แพลงก์ตอนพืชบางชนิด เช่น&nbsp;ไดโนแฟลกเจลเลต&nbsp;ยังมีรงควัตถุสังเคราะห์แสง ซึ่งมีสีที่หลากหลายตั้งแต่สีเขียว ไปจนถึงสีเขียวและสีแดง
เมื่อสาหร่ายมีจำนวนหนาแน่น จะส่งผลให้น้ำเปลี่ยนสีหรือขุ่นมัว โดยปกติแล้วจะเป็นสีแดงหรือสีเขียว โดยบางทีอาจจะเป็นสีม่วงหรือสีชมพูก็ได้ สาหร่ายสะพรั่งที่จะก่อให้เกิดการเปลี่ยนสีของน้ำนั้นจะเกิดขึ้นเมื่อมีความหนาแน่นสูงเพียงพอเท่านั้น และไม่จำเป็นจะต้องเป็นสีแดงเสมอไป
ในบางครั้ง ปรากฏการณ์ขี้ปลาวาฬอาจเกี่ยวข้องกับผลผลิตของชีวพิษ การขาดแคลนของออกซิเจนละลาย หรือผลกระทบเชิงลบอื่น ๆ ซึ่งทั้งหมดนี้โดยปกติแล้วจะเรียกว่า สาหร่ายสะพรั่งที่มีความอันตราย ผลกระทบที่เห็นได้ชัดที่สุดจากปรากฏการณ์นี้เกี่ยวข้องกับอัตราการตายของสิ่งมีชีวิตหลาย ๆ อย่างที่อาศัยอยู่ในทะเลรวมไปถึงแนวชายหาด เช่น ปลา นก สัตว์เลี้ยงลูกด้วยนมทางทะเล&nbsp;และสิ่งมีชีวิตชนิดอื่น
== สาเหตุ ==
ปรากฏการณ์ขี้ปลาวาฬในบางที่นั้นเกิดจากธรรมชาติ (สาหร่ายสะพรั่งที่เกิดขึ้นตามฤดูกาล โดยกระบวนการน้ำผุดที่แนวชายฝั่ง ซึ่งเกิดขึ้นตามธรรมชาติจากการเคลื่อนตัวของน้ำทะเล)&nbsp;ในขณะเดียวกัน&nbsp;ธาตุอาหารที่เพิ่มขึ้นจากกิจกรรมของมนุษย์นั้นยังเป็นอีกสาเหตุนึงของปรากฏการณ์นี้อีกด้วย&nbsp;การเติบโตของแพลงก์ตอนพืชโดยปกติแล้วจะถูกจำกัดไว้ด้วยปริมาณของไนเตรตและฟอสเฟต&nbsp;ซึ่งพบมากในของเหลวที่ไหลออกมาจากพื้นที่การเกษตรและในเขตที่มีกระบวนการน้ำผุดที่แนวชายฝั่ง&nbsp;มลพิษทางน้ำตรงชายฝั่งโดยฝีมือมนุษย์ และอุณภูมิที่เพิ่มสูงขึ้นของน้ำทะเลนั้นยังเป็นอีกปัจจัยที่ทำให้เกิดปรากฏการณ์ขี้ปลาวาฬเช่นเดียวกัน โดยมีปัจจัยอื่น ๆ เช่น ฝุ่นที่มีธาตุเหล็กสูงที่พัดมาจากทะเลทรายสะฮารา&nbsp;ซึ่งเชื่อว่าเป็นหนึ่งในปัจจัยที่ทำให้เกิดปรากฏการณ์ขี้ปลาวาฬเช่นกัน&nbsp;สาหร่ายสะพรั่งในชายฝั่งแปซิฟิกบางที่นั้นได้ถูกเชื่อมโยงกับการเปลี่ยนแปลงสภาพอากาศขนาดใหญ่เช่น ปรากฏการณ์เอลนีโญ&nbsp;เช่นกัน ทั้งนี้ปัจจุบันยังมีการถกเถียงกันในเรื่องของจำนวนที่เพิ่มขึ้นอย่างเห็นได้ชัดของปรากฏการณ์ขี้ปลาวาฬ ว่าเป็นการเพิ่มขึ้นที่แท้จริงหรือเป็นเพียงผลจากการใส่ใจและเฝ้าดูที่เพิ่มขึ้นและเทคโนโลยีในการหาที่พัฒนามากขึ้น
== อ้างอิง ==
ชีววิทยาทางทะเล
การประมง
ไดโนแฟลกเจลเลต
ระบบนิเวศในน้ำ
รายชื่อรองชนะเลิศและผู้เข้ารอบสุดท้ายมิสแกรนด์อินเตอร์เนชันแนล

บทความนี้แสดงรายชื่อของที่ได้รับรางวัลรองชนะเลิศในการประกวดมิสแกรนด์อินเตอร์เนชันแนล ตั้งแต่ในปี 2013
== ตารางของรองชนะเลิศและผู้เข้ารอบสุดท้ายมิสแกรนด์อินเตอร์เนชันแนล ==
เนื่องจากการจัดประกวดเกิดขึ้นในปี 2013 ลำดับรองชนะเลิศของการประกวดจึงมักประกาศดังนี้:
อันดับที่ 1 ได้รับเลือกให้เป็น มิสแกรนด์อินเตอร์เนชันแนล
อันดับที่ 2 ถูกกำหนดให้เป็นรองชนะเลิศอันดับ 1
อันดับที่ 3 ถูกกำหนดให้เป็นรองชนะเลิศอันดับ 2
อันดับที่ 4 ถูกกำหนดให้เป็นรองชนะเลิศอันดับ 3
อันดับที่ 5 ถูกกำหนดให้เป็นรองชนะเลิศอันดับ 4
อันดับที่ 6 ถูกกำหนดให้เป็นรองชนะเลิศอันดับ 5
ทั้งนี้มิสแกรนด์อินเตอร์เนชันแนลได้มีการให้ผู้ผ่านเข้ารอบ 10 คนสุดท้ายเป็นรองชนะเลิศอันดับที่ 5 หรืออันดับที่ 6 โดยเริ่มให้ครั้งแรกในปี 2022
ตารางนี้แสดงให้เห็นถึงรองชนะเลิศของแต่ละปีของการแข่งขันตั้งแต่เริ่มก่อตั้งในปี ค.ศ. 2013
รองอันดับ 5
ตั้งแต่ปี 2022 การประกวดมิสแกรนด์อินเตอร์เนชันแนล ได้มอบรางวัลผู้เข้ารอบ 10 อันดับแรกเป็นรองชนะเลิศอันดับที่ 5
ตารางนี้แสดงรายชื่อผู้ได้รับรางวัลรองชนะเลิศอันดับ 5 เรียงตามปี
หมายเหตุ
== ประเทศ/ดินแดนตามจำนวนผู้เข้ารอบสุดท้าย ==
===   รองชนะเลิศอันดับ 1   ===
===  รองชนะเลิศอันดับ 2  ===
===  รองชนะเลิศอันดับ 3  ===
===  รองชนะเลิศอันดับ 4  ===
===  รองชนะเลิศอันดับ 5  ===
==ดูเพิ่ม==
รายชื่อผู้ครองตำแหน่งมิสแกรนด์อินเตอร์เนชันแนล
รายชื่อผู้ได้รับรางวัลพิเศษมิสแกรนด์อินเตอร์เนชันแนล
รายชื่อฉบับของมิสแกรนด์อินเตอร์เนชันแนล
ประเทศที่เข้าร่วมมิสแกรนด์อินเตอร์เนชันแนล
== อ้างอิง ==
== แหล่งข้อมูลอื่น ==
การประกวดนางงาม
มิสแกรนด์อินเตอร์เนชันแนล
ผู้เข้าประกวดมิสแกรนด์อินเตอร์เนชันแนล
รองชนะเลิศมิสแกรนด์อินเตอร์เนชันแนล
ตำบลหนองหัวแรต

หนองหัวแรต เป็นตำบลในอำเภอหนองบุญมาก จังหวัดนครราชสีมา พื้นที่ทั้งหมดบริหารโดย เทศบาลตำบลหนองหัวแรต ก่อตั้งขึ้นในปี พ.ศ. 2539 และยกระดับเป็นเทศบาลตำบลในปี พ.ศ. 2551
== การปกครอง ==
ตำบลหนองหัวแรต แบ่งการปกครองออกเป็น 15 หมู่บ้าน คือ
หมู่ที่ 1 มอสูงซับเจริญ
หมู่ที่ 2 ตลาดใหม่พัฒนา
หมู่ที่ 3 โนนสมบูรณ์
หมู่ที่ 4 ซับหวาย
หมู่ที่ 5 บุกุดจอก
หมู่ที่ 6 หนองหัวแรต
หมู่ที่ 7 คลองสารเพชร
หมู่ที่ 8 บุกระโทก
หมู่ที่ 9 หนองกระทุ่ม
หมู่ที่ 10 หนองหิน
หมู่ที่ 11 หนองชงโค
หมู่ที่ 12 โนนสะอาด
หมู่ที่ 13 พงพัฒนา
หมู่ที่ 14 หนองหวาย
หมู่ที่ 15 ตลาดใหม่สามัคคี
== สถานที่สำคัญ ==
การศึกษา
โรงเรียน
* โรงเรียนบ้านคลองสารเพชร
* โรงเรียนบ้านบุกระโทก
* โรงเรียนบ้านหนองกระทุ่ม
โรงเรียนมัธยมศึกษา
* โรงเรียนหนองบุญมากประสงค์วิทยา
การศาสนา
วัด/สำนักสงฆ์
* วัดบ้านหนองกระทุ่ม
* วัดพงษ์ศรีพรหม
* วัดราษฎร์สุนทร
* วัดสวนป่าพุทธธรรม
== อ้างอิง ==
== แหล่งข้อมูลอื่น ==
เว็บไซต์เทศบาลตำบลหนองหัวแรต
หนองหัวแรต
หนองหัวแรต
หนองหัวแรต
นิยามดาวเคราะห์ของไอเอยู

คำนิยามของดาวเคราะห์นิยามขึ้นที่กรุงปรากในปี พ.ศ. 2549 โดยสหพันธ์ดาราศาสตร์สากล (IAU) ได้กล่าวไว้ว่า ดาวเคราะห์ในระบบสุริยะเป็นเทห์ฟ้าที่ซึ่ง:
โคจรรอบดวงอาทิตย์
มีมวลเพียงพอที่จะรักษาสภาวะสมดุลอุทกสถิต (สภาพใกล้เคียงกับทรงกลม) และ
ไม่มีเทห์ฟ้าอื่น ๆ โคจรในบริเวณเดียวกัน
วัตถุอื่นที่ไม่ใช่ดาวบริวารที่เป็นไปตามนิยามสองข้อแรก จะถือว่าวัตถุนั้นเป็นดาวเคราะห์แคระ ตามคำกล่าวของไอเอยูที่ว่า "ดาวเคราะห์และดาวเคราะห์แคระเป็นวัตถุสองประเภทที่แตกต่างกัน" ส่วนวัตถุอื่นที่ไม่ใช่ดาวบริวารที่เป็นไปตามนิยามข้อแรกข้อเดียว จะถือว่าวัตถุนั้นเป็นวัตถุขนาดเล็กในระบบสุริยะ แบบร่างนิยามฉบับแรกได้มีแผนที่จะรวมดาวเคราะห์แคระไว้เป็นส่วนหนึ่งของดาวเคราะห์ แต่ทว่านั่นจะทำให้ในระบบสรุิยะมีดาวเคราะห์จำนวนมาก ทำให้แบบร่างฉบับนี้ตกไป คำนิยามเป็นหนึ่งข้อโต้แย้งที่ได้รับการสนับสนุนและคำวิจารณ์จากนักดาราศาสตร์แต่ละคน แต่มันก็ยังคงถูกใช้งานต่อไป
ตามคำนิยามนี้ ทำให้ในระบบสุริยะมีดาวเคราะห์ 8 ดวง คำนิยามได้แยกวัตถุที่มีขนาดเล็กกว่าและวัตถุที่อยู่บริเวณรอบนอกระบบสุริยะกับดาวเคราะห์จากกัน ส่วนดาวเคราะห์นอกระบบได้ถูกแยกออกไปโดยชัดเจนตั้งแต่การร่างคำนิยามใน พ.ศ. 2546 โดยได้แยกมันออกจากดาวแคระ ซึ่งมีขนาดใหญ่กว่า
วิทยาศาสตร์ในปี พ.ศ. 2549
ดาวเคราะห์
ดาวเคราะห์แคระ
ประวัติดาราศาสตร์
นิยามของดาวเคราะห์
ความเป็นดาวเคราะห์ของดาวพลูโต
เด็ทมาร์ คราเมอร์

เด็ทมาร์ คราเมอร์ (Dettmar Cramer; 4 เมษายน พ.ศ. 2468 – 17 กันยายน พ.ศ. 2558) เป็นอดีตนักฟุตบอลและผู้จัดการทีมชาวเยอรมัน ผู้ซึ่งพาสโมสรฟุตบอลบาเยิร์นมิวนิกชนะเลิศยูโรเปียนคัพ ฤดูกาล 1975 และ 1976 คราเมอร์เสียชีวิตในวันที่ 17 กันยายน พ.ศ. 2558 ด้วยวัย 90 ปี
== อ้างอิง ==
ผู้จัดการทีมฟุตบอลชาวเยอรมัน
ผู้จัดการทีมในชุดชนะเลิศยูฟ่าแชมเปียนส์ลีก
ผู้จัดการทีมแฮร์ทา เบเอ็สเซ
ผู้จัดการทีมสโมสรฟุตบอลไบเอิร์นมิวนิก
ผู้จัดการทีมไอน์ทรัคท์ฟรังค์ฟวร์ท
ผู้จัดการทีมไบเออร์ 04 เลเวอร์คูเซิน
ผู้จัดการทีมฟุตบอลทีมชาติอียิปต์
ผู้จัดการทีมฟุตบอลทีมชาติสหรัฐ
ผู้จัดการทีมฟุตบอลทีมชาติมาเลเซีย
ผู้จัดการทีมฟุตบอลทีมชาติไทย
สงครามคาบสมุทร

สงครามคาบสมุทร (โปรตุเกสและGuerra Peninsular) หรือ สงครามเอกราชสเปน (Guerra de la Independencia Española) เป็นความขัดแย้งทางทหารระหว่างจักรวรรดิฝรั่งเศสของนโปเลียนกับฝ่ายพันธมิตรอันประกอบด้วยสหราชอาณาจักร, สเปน และโปรตุเกส เพื่อแย่งชิงคาบสมุทรไอบีเรียในช่วงสงครามนโปเลียน สงครามเริ่มขึ้นเมื่อนายพลฌ็อง-อ็องด็อชแห่งฝรั่งเศสและกองทหารในบัญชาที่ยืมมาจากสเปน อาศัยช่วงที่โปรตุเกสขาดแคลนกำลัง เข้ารุกรานและยึดครองโปรตุเกสในปลายปี ค.ศ. 1807 อย่างง่ายดาย แต่เมื่อยกทัพไปถึงยังกรุงลิสบอนในวันที่ 30 พฤศจิกายน ก็ต้องพบว่า เจ้าชายฌูเอาแห่งบรากังซา ผู้สำเร็จราชการ และพระนางเจ้ามารีอาแห่งโปรตุเกส ได้ทรงพาพระราชวงศ์ ขุนนาง กองเรือรบโปรตุเกส และกองเรือสินค้าทั้งหมดอพยพไปยังอาณานิคมบราซิลก่อนแล้วเพียงหนึ่งวันภายใต้การคุ้มครองของราชนาวีอังกฤษ เหลือเพียงประชาชนไว้ในกรุงลิสบอนเท่านั้น
ฝรั่งเศสยึดครองโปรตุเกสได้ไม่นานก็ต้องถอนกำลังออกจากโปรตุเกสในเดือนกุมภาพันธ์ ค.ศ. 1808 และหันไปโจมตีสเปนแทน โดยสามารถยึดบาร์เซโลนาได้ในวันที่ 29 กุมภาพันธ์ อย่างไรก็ตาม กองทัพสเปนที่มีทหารกว่าแสนนายยังอยู่ในภาวะอัมพาต เนื่องจากปัญหาความขัดแย้งการเมืองภายในประเทศทำให้ทหารอยู่ในภาวะขาดผู้นำ สามสัปดาห์ต่อมา การลุกฮือของประชาชนทำให้ในวันที่ 19 มีนาคม พระเจ้าการ์โลสที่ 4 ทรงยินยอมมอบราชสมบัติให้แก่เจ้าชายเฟอร์ดินานด์ พระราชโอรสของพระองค์ ความวุ่นวายในสเปนถูกระงับลงโดยกองพลของจ๊อคชิม มูรัท พร้อม ๆ กับการถอดพระเจ้าเฟอร์ดินานด์ที่ 7 ออกจากราชสมบัติ
อังกฤษซึ่งต่อต้านนโปเลียนอยู่เดิมแล้วนั้น เมื่อเห็นว่าชาวสเปนไม่ยอมรับทุกสิ่งทุกอย่างที่เป็นของนโปเลียน อังกฤษจึงคิดว่าตัวเองนั้นยืนอยู่ฝ่ายถูกต้องและมีความชอบธรรมและเริ่มที่จะแสวงหาพันธมิตร จึงเข้ามามีส่วนในสงครามครั้งนี้โดยการประกาศสงครามกับนโปเลียน โดยในเดือนสิงหาคม ค.ศ. 1808 กองทหารอังกฤษภายใต้บัญชาของพลโท เซอร์ อาร์เธอร์ เวลสลีย์ เริ่มตั้งมั่นในโปรตุเกส และผนึกกำลังกับสเปนและโปรตุเกส สงครามคาบสมุทรดำเนินไปจนกระทั่งสามารถเอาชนะนโปเลียนได้ในสงครามประสานมิตรครั้งที่หก นับเป็นการอุบัติขึ้นครั้งแรกของสงครามกองโจรขนาดใหญ่
==สารานุกรม==
– historical fiction
สงครามนโปเลียน
สงครามประกาศอิสรภาพ
สงครามกองโจร
ทางรถไฟสายเขากระโดง

ทางรถไฟสายบุรีรัมย์–เขากระโดง หรือ ทางแยกเขากระโดง เป็นเส้นทางรถไฟขนส่งหินระยะสั้นในเขตอำเภอเมืองบุรีรัมย์ เริ่มจากสถานีรถไฟบุรีรัมย์ไปยังลานเก็บกองหินเขากระโดงใกล้กับช้างอารีนาและเขากระโดงสเตเดี้ยม โดยหินดังกล่าวจะใช้สำหรับโรยทางของกิจการรถไฟ ไม่มีบริการขนส่งประชาชน และมีเพียงรถไฟบรรทุกสินค้าที่มีการวิ่งบนเส้นทางครั้งหรือสองครั้งต่อปี ด้วยเหตุนี้ทางรถไฟสายดังกล่าวจึงถูกประชาชนบุกรุกบ่อยครั้ง และพื้นที่บางส่วนการรถไฟได้เปิดให้ประชาชนเช่าใช้
== แผนพัฒนา ==
พ.ศ. 2561 การรถไฟแห่งประเทศไทยได้มีการพัฒนาเส้นทางขนส่งหินสายนี้เป็นเส้นทางท่องเที่ยว สำหรับขนส่งประชาชนที่จะเดินทางไปชมการแข่งขันรถจักรยานยนต์ระดับโลก โมโตจีพี 2018 (MotoGP 2018) ที่ประเทศไทยและจังหวัดบุรีรัมย์เป็นเจ้าภาพภายในวันที่ 5-7 ตุลาคม พ.ศ. 2561 ณ ช้างอารีนา โดยมีการสำรวจเส้นทางและเตรียมสร้างชานชาลารองรับผู้เข้าชมงานที่เดินทางด้วยรถไฟ โดยจะมีการจัดขบวนรถด่วนพิเศษ สถานีรถไฟบุรีรัมย์–ที่หยุดรถเขากระโดง ไป-กลับ 10 เที่ยวต่อวัน ราคาตั๋ว 20 บาทต่อคน อย่างไรก็ตาม แผนงานนี้ไม่ได้ถูกพัฒนาขึ้นจริงในช่วงที่มีการแข่งขันโมโตจีพี
== อ้างอิง ==
== แหล่งข้อมูลอื่น ==
Rotfaithai.com #1
Rotfaithai.com #2
ทางรถไฟในจังหวัดบุรีรัมย์
สิ่งก่อสร้างในอำเภอเมืองบุรีรัมย์
อ็องเฌ

อ็องเฌ (Angers, ) เป็นเมืองในภาคตะวันตกของประเทศฝรั่งเศส ประมาณ 300 กิโลเมตรทางตะวันตกเฉียงใต้จากปารีส เมืองแห่งนี้เคยเป็นเมืองเอกของมณฑลอ็องฌูก่อนการปฏิวัติฝรั่งเศส ผู้คนที่อาศัยอยู่ในเมืองนี้และมณฑลนี้จะเรียกตัวเองว่า อ็องฌ์แว็ง
อ็องเฌมีพื้นที่  และมีประชากร 154,508 คน ส่วนประชากรประมาณ 432,900 อาศัยอยู่ในเขตปริมณฑล (aire d'attraction) เฉพาะเทศบาลเมืองอ็องเฌ (ไม่นับรวมเขตปริมณฑล) เป็นเมืองที่มีประชากรมากที่สุดเป็นอันดับที่ 3 ของภาคตะวันตกเฉียงเหนือของฝรั่งเศส รองจากน็องต์และแรน และมากเป็นอันดับที่ 18 ของประเทศ
==เมืองพี่น้อง==
อ็องเฌเป็นเมืองพี่น้องกับเมืองดังนี้:
ฮาร์เลม ประเทศเนเธอร์แลนด์ (1964)
อ็อสนาบรึค ประเทศเยอรมนี (1964)
บามาโก ประเทศมาลี (1974)
ปีซา ประเทศอิตาลี (1982)
Wigan ประเทศอังกฤษ สหราชอาณาจักร (1988)
เซอเดอเท็ลเยอ ประเทศสวีเดน (1998)
ยานไถ ประเทศจีน (2006)
ออสติน สหรัฐ (2011)
ตอรุญ ประเทศโปแลนด์ (2011)
== อ้างอิง ==
==ข้อมูล==
==แหล่งข้อมูลอื่น==
Official website
Angers Tourist Office 
"A Visit to the Slate Quarries of Angers," France, article from the Scientific American – Supplement No. 974, Munn & Co., New York, 1894, on Stone Quarries and Beyond.
เมืองในจังหวัดแมเนลัวร์
โสภิตา ธนสาร

ศานิกุณ ธนสาร (ชื่อเล่น: แนน; เกิดเมื่อวันที่: 23 ธันวาคม พ.ศ. 2537 ที่อำเภอสวี จังหวัดชุมพร) เป็นนักกีฬายกน้ำหนักหญิงทีมชาติไทย
โสภิตา เป็นบุตรคนโตในบรรดาบุตร 3 คน ของนายสุรศักดิ์ (ปัจจุบันเสียชีวิตแล้ว) และนางสรารัตน์ ธนสาร จบการศึกษาจากโรงเรียนค่ายลูกเสือ อำเภอสวี, ระดัมมัธยมศึกษาตอนต้นและตอนปลายจากโรงเรียนวิชูทิศ และโรงเรียนกีฬากรุงเทพมหานคร, ระดับอุดมศึกษาจากสถาบันการพลศึกษาวิทยาเขตกรุงเทพ ปีที่ 5
โสภิตาเริ่มเล่นยกน้ำหนักในปี พ.ศ. 2549 ใช้เวลาทั้งหมด 5 ปี ก่อนติดทีมชาติในปี พ.ศ. 2553 เคยผ่านการแข่งขันและประสบความสำเร็จในระดับเยาวชน, ระดับชาติ และนานาชาติมาแล้วอย่างมากมาย
ในการแข่งขันเวิลด์แชมป์เปี้ยนชิพ 2013 โสภิตาได้รับรางวัลเหรียญทองแดง จากการแข่งขันในรุ่น 53 กิโลกรัม
ในการแข่งขันโอลิมปิก 2016 ที่รีโอเดจาเนโร โสภิตาได้เหรียญทองในรุ่นฟลายเวต (48 กิโลกรัม) หลังจากเปิดการแข่งขันอย่างเป็นทางการเพียงวันเดียว โดยทำน้ำหนักรวมได้ 200 กิโลกรัม จากการยก 3 ครั้ง นับเป็นเหรียญทองแรกและเหรียญรางวัลแรกของนักกีฬาไทยในการแข่งขันครั้งนี้ และเป็นเหรียญทองแรกของนักกีฬาไทยในรอบ 8 ปี หลังจากโอลิมปิกครั้งที่แล้ว (ลอนดอนเกมส์) ไทยไม่สามารถคว้าเหรียญทองมาได้แม้แต่เหรียญเดียว
== อ้างอิง ==
นักยกน้ำหนักชาวไทย
บุคคลจากอำเภอสวี
นักกีฬาไทยที่ได้เหรียญทองโอลิมปิก
บุคคลจากมหาวิทยาลัยการกีฬาแห่งชาติ
นักยกน้ำหนักในโอลิมปิกฤดูร้อน 2016
วริศ สอนบุตรนาค

วริศ สอนบุตรนาค เกิดเมื่อวันที่ 27 กุมภาพันธ์ พ.ศ. 2536 ที่กรุงเทพมหานคร เป็นนักเทนนิส วริศยังได้เป็นตัวแทนทีมชาติไทย ในการแข่งขันชิงถ้วยเดวิสคัพ ซึ่งเขาชนะ 2 แพ้ 3
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
วริศ สอนบุตรนาค at the Association of Tennis Professionals
วริศ สอนบุตรนาค  at the International Tennis Federation
วริศ สอนบุตรนาคat the Davis Cup
บุคคลที่เกิดในปี พ.ศ. 2533
บุคคลที่ยังมีชีวิตอยู่
นักกีฬาจากกรุงเทพมหานคร
เฟซบุ๊กสลิงช็อต

เฟซบุ๊กสลิงช็อต เป็นโปรแกรมประยุกต์ระบบส่งข้อความทันทีสำหรับการแบ่งปันภาพถ่ายและวิดีโอกับเพื่อน เปิดให้ดาวน์โหลดตั้งแต่วันที่ 18 มิถุนายน พ.ศ. 2557 บนระบบปฏิบัติการแอนดรอยด์และไอโอเอส
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
เฟซบุ๊กสลิงช็อต  บน ไอทูนส์
เฟซบุ๊กสลิงช็อต บน กูเกิล เพลย์
ซอฟต์แวร์บนแอนดรอยด์
ฟรีแวร์
ซอฟต์แวร์บนไอโอเอส
สโมสรฟุตบอลไบเอิร์นมิวนิกในฤดูกาล 2015–16

การแข่งขัน ฤดูกาล 2015–16 ของ สโมสรฟุตบอลไบเอิร์นมิวนิก ซึ่งเป็นฤดูกาลที่ 113 ของสโมสร และเป็นฤดูกาลที่ 53 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016.
==ชุดแข่งขัน==
ผู้จัดจำหน่าย: อาดิดาส / ผู้สนับสนุน: ดอยท์สเชอ เทอเลอคอม
==ผู้เล่น==
|}
== ก่อนเริ่มฤดูกาล ==
=== ปรี–ซีซัน ===
==== นัดกระชับมิตรปรี–ซีซัน ====
==== ทัวร์นาเมนต์ ปรี–ซีซัน ====
== บุนเดิสลีกา ==
=== ตารางคะแนน บุนเดิสลีกา ===
===ผลงานในแต่ละนัด===
=== โปรแกรมและผลการแข่งขันบุนเดิสลีกา ===
== เดเอ็ฟเบ–โพคาล ==
=== โปรแกรมและผลการแข่งขัน เดเอ็ฟเบ–โพคาล ===
== เดเอฟแอล-ซูเปอร์คัพ ==
=== ผลการแข่งขัน เดเอฟแอล–ซูเปอร์คัพ ===
== ยูฟ่าแชมเปียนส์ลีก ==
===รอบแบ่งกลุ่ม===
====ตารางคะแนน====
====ผลการแข่งขันรอบแบ่งกลุ่ม====
===รอบแพ้คัดออก===
==บันทึกทีม==
== ข้อมูลผู้เล่น ==
=== การซื้อขายนักเตะและสัญญา ===
==== ย้ายเข้า ====
==== ย้ายออก ====
==== สัญญานักเตะและผู้จัดการทีม ====
===รายชื่อผู้เล่น, การลงสนาม, และการทำประตู===
ณ วันที่ 21 พฤษภาคม ค.ศ. 2016
|-
! colspan="14" | ผู้เล่นที่ไม่ได้อยู่กับทีมหลังจากเริ่มต้นฤดูกาล.
|}
== อ้างอิง ==
2015–16
บุนเดิสลีกา
มัตเตโอ เรนซี

มัตเตโอ เรนซี (Matteo Renzi; เกิด 11 มกราคม พ.ศ. 2518) เป็นนายกรัฐมนตรีคนที่ 56 ของประเทศอิตาลี ดำรงตำแหน่งระหว่าง 22 กุมภาพันธ์ พ.ศ. 2557 - 12 ธันวาคม พ.ศ. 2559 และเลขาธิการพรรคประชาธิปไตยตั้งแต่ 15 ธันวาคม พ.ศ. 2556 เขาลาออกจากตำแหน่งนายกรัฐมนตรีเนื่องด้วยความพ่ายแพ้ต่อการสนับสนุนลงประชามติแก้ไขรัฐธรรมนูญ
โดยก่อนหน้านี้เขาเคยดำรงตำแหน่งประธานจังหวัดฟลอเรนซ์ ตั้งแต่ พ.ศ. 2547 ถึง พ.ศ. 2552 และนายกเทศมนตรีเมืองฟลอเรนซ์ตั้งแต่ พ.ศ. 2552 ถึง พ.ศ. 2557
==อ้างอิง==
นายกรัฐมนตรีอิตาลี
บุคคลจากฟลอเรนซ์